**Výzva na školiteľa/školiteľku**

**„Školenie pre regionálne štruktúry NiVAM“**

NIVAM – Národný inštitút vzdelávania a mládeže – hľadá **1 školiteľa/školiteľku na prípravu, realizáciu a vyhodnotenie „Školenia pre regionálne štruktúry NiVAM“.**

**Ciele školenia:**

* Predstaviť programy, politiky a priority EÚ v oblasti mládeže
* Pochopiť základné princípy práce s mládežou na SR a neformálneho vzdelávania
* Porozumieť filozofii, cieľom a základným prvkom programov EÚ pre mládež
* Vedieť posúdiť kvalitu projektovej logiky v žiadosti
* Prispieť ku skvalitneniu poskytovaných konzultácií potenciálnym žiadateľom
* Predstaviť príklady dobrej praxe – úspešné projekty žiadateľov a projekty NA E+
* Podporiť rozvoj spolupráce medzi regionálnymi štruktúrami a Národnou agentúrou Erasmus+

**Súčasťou spolupráce je jednodňová vzdelávacia aktivita v dátume 16.5.2023.**

**Cieľová skupina:**

Riaditelia regionálnych centier NiVAM, riaditelia odboru práce s mládežou, regionálni koordinátori neformálneho vzdelávania NiVAM, zástupcovia Národnej agentúry Erasmus+. Spolu 30 osôb.

Pracovným jazykom bude slovenčina.

**Profil školiteľa/školiteľky**

Kandidát/ka má mať:

* Znalosti filozofie, cieľov, horizontálnych tém a základných prvkov Programov EÚ Erasmus+ a Európsky zbor solidarity;
* Skúsenosti v oblasti práce s mládežou na SR a neformálneho vzdelávania;
* Znalosti strategických dokumentov týkajúcich sa mládeže na európskej a národnej úrovni;
* Znalosti projektového manažmentu a projektovej logiky
* Skúsenosti s poskytovaním konzultačnej a odbornej činnosti v práci s mládežou.

**Požiadavky kladené na školiteľa/ku:**

* účasť na prípravnom online stretnutí s koordinátormi vzdelávacej aktivity;
* metodicky a obsahovo pripraviť, realizovať a vyhodnotiť školiacu aktivitu;
* vypracovať záverečnú správu vrátane spracovania výstupov z hodnotiaceho dotazníka po vzdelávacej aktivite
* flexibilita a prispôsobenie sa potrebám účastníkov;

**Odmena pro školiteľa/ku**

V rámci výpočtu finančnej odmeny je 0,5 deň (4 hodiny) určený na prípravu, 0,5 deň (4 hodiny) na vyhodnotenie a samotné školenie predstavuje 1 plný pracovný deň (8 hodín).

Hrubá mzda je 30 Eur/ hodinu, t. j. 30x16 hodín – spolu 480 Eur.

V tejto sume sú zahrnuté aj cestovné náklady na/ zo školenia, ktoré sa uskutoční v Bratislave.

Ubytovanie a strava sú hradené Národnou agentúrou.

**Vo svojich prihláškach prosím uveďte:**

* Opis predchádzajúcich relevantných skúseností v téme vzdelávacej aktivity
* Opis navrhovanej metodiky implementácie vzdelávacej aktivity
* Opis motivácie školiteľa pre vedenie vzdelávacej aktivity

**Termín na zaslanie prihlášok je do 11.5.2023. Prihlášky zasielajte na e-mail:** **katarina.stasova@iuventa.sk**

**Prihláška na školiteľa/školiteľku**

|  |  |  |  |
| --- | --- | --- | --- |
| Meno a priezvisko |  | Pohlavie | [ ]  Muž [ ]  Žena |
| Telefónne číslo |  | E-mail |  |
|   Uveďte Vašu motiváciu pre vedenie tejto vzdelávacej aktivity.  |
|  |
| Prosím uveďte opis predchádzajúcich relevantných skúseností v téme vzdelávacej aktivity. |
|  |
| Aký relevantný obsah by ste ponúkli pre kvalitný priebeh školenia? Opíšte ako by vyzerala realizácia tohto školenia.  |
|  |

Uzávierka na zasielanie vyplnených prihlášok je **11.5.2023.**